Video: Ondersoek ná metrobeamptes Jhb-vrou vaspen vir bloedtoets | Maroela Media
Die Johannesburgse metroraad sê hy stel ondersoek in nadat 'n video van 'n vrou wat deur lede van die stad se metropolisie (JMPD) vasgepen word sodat 'n bloedmonster geneem kan word, op sosiale media versprei is.
"Ek het met kommer kennis geneem van die video op sosiale media waarin die vrou deur die Johannesburgse metropolisie vasgepen word, terwyl nog 'n persoon, glo 'n verpleegkundige, regmaak om bloed by die inwoner te trek," het Michael Sun, burgemeesterskomiteelid vir openbare veiligheid, Maandag gesê.
Die persoon het glo nie 'n alkoholblaastoets geslaag nie, wat die JMPD genoodsaak het om haar in hegtenis te neem en na die Douglasdale-polisiestasie, in die noorde van Johannesburg, te neem, het hy gesê.
"Dit is belangrik om kennis te neem dat 'n polisiebeampte, ingevolge wetgewing, 'n persoon wat weier om 'n bloedmonster vir wetstoepassingsdoeleindes te gee, fisies in bedwang mag bring," het Sun gesê.
Hy het gesê die stad het reeds begin met 'n interne ondersoek na die gebeure wat aanleiding gegee het tot die voorval, asook om vas te stel of wetstoepassers billike krag gebruik het."
Sun het gesê indien enigeen aan 'n oortreding skuldig bevind word, sal tugstappe teen hulle gedoen word.
Dis absoluut verregaande
Dit is absoluut swak hanteer…
Skokkend. Die een wat bloed trek het nie eers handskoene aan nie. Is dit nodig dat manlike beampte 'n vrou so hanteer. Die waarheid sal seker nooit uitkom nie. Mens kan nie help om SAPS en metropolisie(spietkops) nie te vertrou nie.
Moet hierdie prosedure nie by n staatshospitaal gedoen word nie. Deur n mediese dokter. Moet forensies bereik binne n sekere tydperk. Onnodig hardhandig hanteer.
Swak hanteer ja, maar ook as sy nie skuldig was aan dronk bestuur nie sou sy vrylik n bloed toets laat doen het. Moet sulke toetse nie by n hospitaal aan gevra word nie?